AIŠKINAMASIS RAŠTAS

Dėl savivaldybės nekilnojamojo turto perdavimo Molėtų rajono savivaldybės administracijai

**1. Parengto tarybos sprendimo projekto tikslai ir uždaviniai**

Molėtų kultūros centras (toliau – Centras) 2019 m. gruodžio 12 d. d. raštu Nr. (1.7)SR-103 „Dėl savivaldybės turto pripažinimo nereikalingu arba netinkamu (negalimu) naudoti Molėtų kultūros centro veiklai“ ir Molėtų rajono savivaldybės viešoji biblioteka (toliau – Biblioteka) 2020 m. sausio 10 d. raštu Nr. R2-4 „Dėl ilgalaikio turto pripažinimo nereikalingu“ kreipėsi į Molėtų rajono savivaldybės administraciją (toliau – Administracija) su prašymu perimti pastatus: Centras – kultūros namų pastatą, esantį Molėtų r. sav., Alantos sen., Alantos mstl., Dariaus ir Girėno g. 4, Biblioteka – mokyklos pastatą, esantį Molėtų r. sav., Suginčių sen., Skudutiškio k., Antano Kryžanusko g. 5. Centro direktorės 2019 m. gruodžio 12 d. įsakymu Nr. TV-7 „Dėl savivaldybės turto pripažinimo nereikalingu arba netinkamu (negalimu) naudoti Molėtų kultūros centro veiklai“ kultūros namų pastatas pripažintas nereikalingu veiklai. Bibliotekos direktorės 2020 m. sausio 10 d. įsakymu Nr. V-03 „Dėl savivaldybės turto pripažinimo nereikalingu Molėtų rajono savivaldybės viešosios bibliotekos funkcijoms vykdyti“ mokyklos pastatas pripažintas nereikalingu Bibliotekos veiklai, nes Biblioteka veiklai naudoja tik 70,91 kv. m, o valdo visą pastatą. Bibliotekai per didelės pastato administravimo išlaidos.

Administracija, perėmusi aukščiau nurodytus mokyklos ir kultūros namų pastatus, planuoja įrašyti juos į Molėtų rajono savivaldybės viešame aukcione parduodamo nekilnojamojo turto ir kitų nekilnojamųjų daiktų sąrašą.

Parengto sprendimo projekto tikslas – perduoti Administracijai patikėjimo teise valdyti, naudoti ir disponuoti juo savivaldybės nekilnojamąjį turtą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas ir 4 dalis;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2, 4 dalys;

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3.1 papunktis, 20 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybės nekilnojamasis turtas bus perduotas Administracijai ir bus sprendžiama, kaip šį turtą panaudoti.

Neigiamų pasekmių nenumatoma.

**4. Priemonės sprendimui įgyvendinti**

Bus pasirašyti turto perdavimo aktai.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų kultūros centras, Molėtų rajono savivaldybės viešoji biblioteka.